CELEX: 32022D0637
Language: fi
Date: 2022-04-13 00:00:00
Title: Neuvoston päätös (YUTP) 2022/637, annettu 13 päivänä huhtikuuta 2022, Euroopan rauhanrahastosta rahoitettavasta avustustoimenpiteestä, jolla tuetaan Ukrainan asevoimia, annetun päätöksen (YUTP) 2022/339 muuttamisesta

19.4.2022   
               
               
                  FI
               
               
                  Euroopan unionin virallinen lehti
               
               
                  L 117/36
               
            
         NEUVOSTON PÄÄTÖS (YUTP) 2022/637,
         annettu 13 päivänä huhtikuuta 2022,
         Euroopan rauhanrahastosta rahoitettavasta avustustoimenpiteestä, jolla tuetaan Ukrainan asevoimia, annetun päätöksen (YUTP) 2022/339 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 28 päivänä helmikuuta 2022 päätöksen (YUTP) 2022/339 (1), jolla perustettiin avustustoimenpide, jonka 50 000 000 euron suuruinen rahoitusohje on tarkoitettu kattamaan muiden kuin tappavan voiman aikaansaamiseen suunniteltujen tarvikkeiden ja varusteiden, kuten henkilönsuojainten, ensiapupakkausten ja polttoaineen, toimittaminen Ukrainan asevoimille.
                  
               
                     (2)
                  
                  
                     Neuvosto hyväksyi 23 päivänä maaliskuuta 2022 päätöksen (YUTP) 2022/472 (2), jolla muutettiin päätöstä (YUTP) 2022/339 ja korotettiin rahoitusohjetta 100 000 000 euroon.
                  
               
                     (3)
                  
                  
                     Venäjän federaation meneillään olevan Ukrainaan kohdistuvan aseellisen konfliktin vuoksi rahoitusohjetta olisi korotettava vielä 50 000 000 eurolla, joka on tarkoitettu kattamaan muiden kuin tappavan voiman aikaansaamiseen suunniteltujen tarvikkeiden ja varusteiden, kuten henkilönsuojainten, ensiapupakkausten ja polttoaineen, toimittaminen Ukrainan asevoimille. Avustustoimenpiteen kestoa olisi myös pidennettävä 24 kuukaudella.
                  
               
                     (4)
                  
                  
                     Päätös (YUTP) 2022/339 olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2022/339 seuraavasti:
            
                        1)
                     
                     
                        korvataan 1 artiklan 4 kohta seuraavasti:
                        
                           ”4.   Avustustoimenpiteen kesto on 60 kuukautta tämän päätöksen hyväksymisestä.”;
                        
                     
                  
                        2)
                     
                     
                        korvataan 2 artiklan 1 kohta seuraavasti:
                        
                           ”1.   Avustustoimenpiteeseen liittyviin menoihin tarkoitettu rahoitusohje on 150 000 000 euroa.”;
                        
                     
                  
                        3)
                     
                     
                        korvataan 2 artiklan 3 kohta seuraavasti:
                        
                           ”3.   Päätöksen (YUTP) 2021/509 29 artiklan 5 kohdan mukaisesti avustustoimenpiteiden hallinnoija voi pyytää rahoitusosuuksia enintään 150 000 000 euroon saakka tämän päätöksen hyväksymisen jälkeen. Avustustoimenpiteiden hallinnoijan pyytämiä rahoitusosuuksia saa käyttää ainoastaan menojen maksamiseen niissä rajoissa, jotka päätöksen (YUTP) 2021/509 nojalla perustettu komitea on hyväksynyt avustustoimenpidettä koskevassa vuoden 2022 lisätalousarviossa ja sitä seuraavien vuosien talousarvioissa.”;
                        
                     
                  
                        4)
                     
                     
                        korvataan 2 artiklan 4 kohta seuraavasti:
                        
                           ”4.   Avustustoimenpiteen täytäntöönpanoon liittyvät kustannukset ovat avustuskelpoisia 1 päivästä tammikuuta 2022 neuvoston myöhemmin määrittämään ajankohtaan saakka. Vähintään 66 prosenttia rahoitusohjeesta on käytettävä 11 päivästä maaliskuuta 2022 alkaen aiheutuneiden menojen kattamiseen.”.
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 13 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Neuvoston päätös (YUTP) 2022/339, annettu 28 päivänä helmikuuta 2022, Euroopan rauhanrahastosta rahoitettavasta avustustoimenpiteestä, jolla tuetaan Ukrainan asevoimia (OJ L 61, 28.2.2022, p. 1).
         
            (2)  Neuvoston päätös (YUTP) 2022/472, annettu 23 päivänä maaliskuuta 2022, Euroopan rauhanrahastosta rahoitettavasta avustustoimenpiteestä, jolla tuetaan Ukrainan asevoimia, annetun päätöksen (YUTP) 2022/339 muuttamiseksi (EUVL L 96, 24.3.2022, s. 45).